

**REPUBLIKA HRVATSKA**

**Dubrovačko-neretvanska županija**

**Upravni odjel za zaštitu okoliša i**

**komunalne poslove**

**KLASA: UP/I-352-01/22-02/25**

**URBROJ: 2117-09/5-24-11**

**Dubrovnik, 05.ožujka 2024.**

Na temelju članka 29. stavka 2. i članka 38.a Zakona o zaštiti prirode ("Narodne novine", br. 80/13, 15/18, 14/19 i 127/19) Upravni odjel za zaštitu okoliša i komunalne poslove Dubrovačko-neretvanske županije daje

**INFORMACIJU**

**O ODLUCI DA SE STUDIJA GLAVNE OCJENE PRIHVATLJIVOSTI ZA EKOLOŠKU MREŽU ZAHVATA „STABILIZACIJA I UREĐENJE LIJEVE OBALE NERETVE NIZVODNO OD MALE RIVE**

**U METKOVIĆU I VELETRŽNICE“ UPUĆUJE NA JAVNU RASPRAVU**

1. Upućuje se na javnu raspravu Studija glavne ocjene prihvatljivosti zahvata za ekološku mrežu: „Stabilizacija i uređenje lijeve obale Neretve nizvodno od Male rive u Metkoviću i veletržnice“ (u daljnjem tekstu: Studija)
2. **Javna rasprava o Studiji trajat će 30 dana, u vremenu od 15. ožujka do 15. travnja 2024.**
3. Mjesto održavanja javnog uvida u Studiju je u službenim prostorijama Grada Metkovića, Stjepana Radića 1, 20350 Metković, u roku određenom za javnu raspravu, svakog radnog dana od 9:00 –12:00 sati. Na mjestu javnog uvida bit će izložena cjelovita Studija te knjiga primjedbi. Obavijest o javnoj raspravi i cjelovita Studija bit će danom početka javne rasprave objavljena na internetskim stranicama Dubrovačko-Neretvanske županije.
4. **Javno izlaganje o Studiji održat će se u utorak, 19. ožujka 2024. u 11:00 sati, u Gradskom kulturnom središtu Metković, Stjepana Radića 1, u Metkoviću.**
5. Pisana mišljenja, prijedloge i primjedbe na Studiju, javnost i zainteresirana javnost može upisati u knjigu primjedbi na mjestu javnog uvida ili u pisanom obliku dostaviti na adresu: Dubrovačko-neretvanska županija, Upravni odjel za zaštitu okoliša i komunalne poslove, Vukovarska 16, 20000 Dubrovnik, u tijeku roka predviđenog za javnu raspravu.
6. Primjedbe i prijedlozi koji ne budu dostavljeni u roku i ne budu čitko napisani neće se uzeti u obzir u pripremi izvješća o javnoj raspravi.

 PROČELNIK

 Silvio Markota